Димитровградската ПМГ с най-много класирани за участие в национална олимпиада
На национално ниво димитровградската Природо-математическа гимназия ще се представи с три момичета и четири момчета
Вазовци с директен прием като студенти във Факултета по математика и информатика
Наше момиче с грамота от Националния турнир по IT технологии „Джон Атанасов“
Публикувана на: 06 Март 2019 | 15:30
С най-много класирани участници в национален кръг на олимпиада по английски език сред всички училища в Хасковска област е димитровградската Природо-математическа гимнация „Иван Вазов“. Новината за успеха споделят от педагогическия екип на елитното школо. Те се позовават на излезлите късно снощи резултати от областния кръг на надпреварата. Така на национално ниво димитровградската ПМГ ще се представи с три момичета и четири момчета. Това са Калоян Дамянов Павлов (8 клас, 98 точки), Генади Младенов Колев (8 клас, 90 точки), Иван Иванов Димов (9 клас, 93 точки), Денислав Красимиров Роев (9 клас, 91 точки), Валентина Емилова Стефанова (11 клас, 92 точки), Мария Валентинова Вълкова (11 клас, 90 точки) и Константина Атанасова Георгиева (11 клас, 90 точки). Преподаватели на седемте изявени ученици са Живко Желев и Галина Караиванова.
“Добрият резултат не е неочакван за гимназията, защото тук езиковото обучениее на много високо ниво и преподавателите успяват да развиват и насърчават възможностите на младите хора”, коментират от ПМГ.
Националният кръг на олимпиадата ще се проведе на 23 март в съседно Хасково.
Снимка - ПМГ "Иван Вазов", Димитровград
7aqk